b'\n_START_ARTICLE_\nKimzeyita\n_START_SECTION_\nCaracter\xc3\xadstiques\n_START_PARAGRAPH_\nLa kimzeyita \xc3\xa9s un nesosilicat de f\xc3\xb3rmula qu\xc3\xadmica Ca\xe2\x82\x83Zr\xe2\x82\x82(SiAl\xe2\x82\x82)O\xe2\x82\x81\xe2\x82\x82 segons l\'IMA. Cristal\xc2\xb7litza en el sistema isom\xc3\xa8tric en dodecaedres modificats per trapezoedres de fins a 5 mm; tamb\xc3\xa9 en grans arrodonits. \xc3\x89s de color marr\xc3\xb3 obscur i la seva duresa a l\'escala de Mohs \xc3\xa9s 7. _NEWLINE_Segons la classificaci\xc3\xb3 de Nickel-Strunz, la kimzeyita pertany a "9.AD - Nesosilicats sense anions addicionals; cations en [6] i/o major coordinaci\xc3\xb3" juntament amb els seg\xc3\xbcents minerals: larnita, calcio-olivina, merwinita, bredigita, andradita, almandina, calderita, grossul\xc3\xa0ria, henritermierita, hibschita, hidroandradita, kato\xc3\xafta, goldmanita, knorringita, majorita, morimoto\xc3\xafta, vogesita, schorlomita, spessartina, uvarovita, wadalita, holtstamita, kerimasita, toturita, momoi\xc3\xafta, eltyubyu\xc3\xafta, coffinita, hafn\xc3\xb3, torita, thorogummita, zirc\xc3\xb3, stetindita, tombarthita-(Y), huttonita, eulitina i reidita.\n_START_SECTION_\nJaciments\n_START_PARAGRAPH_\nLa kimzeyita ha estat trobada a la vall del Radau, Baixa Sax\xc3\xb2nia, Alemanya; Barreiro, Minas Gerais, Brasil; badia Ailik, Terranova i Labrador, i Ablovia fjord i Oka, Quebec, Canad\xc3\xa0; diferents lloc del Comtat de Hot Spring, Arkansas, Estats Units; a Stromboli, Sic\xc3\xadlia i al llac Bracciano, Laci, It\xc3\xa0lia; Flekkeren, Telemark, Noruega; caldera volc\xc3\xa0nica Chegem, Caucas Nord i vall del riu Vilyui, Sib\xc3\xa8ria de l\'Est, R\xc3\xbassia; Timr\xc3\xa5 i Sundsvall, Medelpad, Su\xc3\xa8cia; i al volc\xc3\xa0 Kerimasi, Arusha, Tanz\xc3\xa0nia._NEWLINE_Les mostres trobades a la cova Magnet estaven associades amb altres minerals com: apatita, calcita, monticellita, magnetita, perovskita, anhidrita, vesuvianita, biotita i pirita.'